C 88/76
BG
Официален вестник на Европейския съюз
24.2.2022 г.
Почвите, независимо дали са каменисти глинесто-варовикови, песъкливи, дори чакълести, развили се върху моласови седименти и пясъчници, са бедни, с добър дренаж, податливи на ерозия.
Тези плитки почви, без прекалено висока влажност, са идеални за лозите.
Департамент Bouches-du-Rhône е изложен на средиземноморски климат, с характерното за този климат значително слънцегреене.
Лятото е много горещо и сухо, зимата — сравнително мека.
Температурите варират доста според сезона, по-специално те са високи през летния период, през който често се наблюдават стойности от 35 °C на сянка.
Средната годишна амплитуда между дневните и нощните температури е значителна, силно изразена през зимата, с няколко пика на силни студове през нощта.
Валежите са нередовни и неравномерно разпредели през годината.
Проливните дъждове не са рядкост.
Мистралът, идващ от север сух и студен вятър, духа близо 100 дни в годината със скорост на поривите често над 100 km/h.
Провансалските лозя, които са на повече от 2 600 години, са най-старите във Франция.
Те са известни предимно с производството на вина розе.
От 1907 г. много лозари осъзнават необходимостта да се обединят, за да се справят с трудностите.
Приготвянето на виното е регламентирано, а винопроизводителите се организират в кооперации и синдикати, които насърчават качественото развитие на производството.
През 1964 г. виното получава точно определен съгласно нормативната уредба статут „vin de canton“ във връзка с даден административен район на производство с характерна съвкупност от почвено-климатични условия.
С указ от 1968 г. вината от „vins de canton“ стават „vins de pays“, като първоначално се определят според името на департамента, в който се произвеждат, и отговарят на специфични критерии за качество, които налагат по-добро качествено равнище.
По този начин е признато виното „vin de pays des Bouches du Rhône“, което през 2011 г. получава защитено географско указание.
Производството се извършва основно в два района, които са добре обособени: основен район, разположен в централната източна част на департамента, около Aix-en-Provence (65 до 70 % от обемите), докато на запад се разграничава така нареченият район на „camarguaise“, ограничен на югоизток от Tarascon, в общините Arles и Saintes-Maries-de-la-Mer.
Уникалността на вината от района на „camarguaise“ се изтъква чрез обозначението „Terre de Camargue“: Този географски район е специализиран изключително в производството на вина със ЗГУ „Pays des Bouches-du-Rhône“.
8.2.
Причинно-следствена връзка между специфичните характеристики на географския район и специфичните характеристики на продукта ЗГУ „Pays des Bouches-du-Rhône“, което обхваща всички общини от департамент Bouches-du-Rhône, се основава предимно на специфичните характеристики на вината, които са свързани с характеристиките на природната среда (климат, почва).
Департамент Bouches-du-Rhône е разположен в региона Provence-Alpes-Côte d’Azur в Югоизточна Франция.
Теренът е планински и се простира под формата на равнина до самото море, климатът е средиземноморски, а растителността е съставена главно от горска и храстовидна растителност.
Той се характеризира също с присъствието на мистрала, който понякога затруднява работата, но позволява оздравяване, предпазване на лозята от нашествие на гъбични организми и в крайна сметка води до увеличаване на богатството на полезни вещества в гроздето и концентрацията им в последния етап на зреене.
Почвите, независимо дали са каменисти глинесто-варовикови, песъкливи, дори чакълести, развили се върху моласови седименти и пясъчници, не са с прекалено висока влажност, имат добър дренаж и са идеални за лозите.
Като са се възползвали от оптималните природни условия, знаейки как да подбират най-добрите парцели, лозарите са съумели да развият различни сортове грозде на територия, където често почвите са бедни, но с добър дренаж и особено подходящи за отглеждането на лозя.
Комбинацията от тези характеристики на почвата и горещия, сух климат със средиземноморски влияния осигурява оптимални условия за зреене, които позволяват да се запазят първичните аромати на сортовете грозде, а произведените от тях вина са с характерна свежест и ароматен потенциал.
Така свежите и приятни червени вина се характеризират с аромата си на червени плодове; свежите вина розе са също така плътни и имат изразен аромат на червени или цитрусови плодове.
Що се отнася до белите вина, те са ароматни, с цветни или плодови нотки, свежи, докато са още млади.
Днес годишното производство от около 50 000 hl вина със ЗГУ „Pays des Bouches-du Rhône“ се предлага на пазара от 18 кооперативни изби и 88 частни изби.
Вината розе представляват близо 50 % от общия обем, червените вина са малко повече от 40 % от общия обем, а белите вина — малко по-малко от 10 % от общия обем.
9.
Други основни условия Допълнителни наименования Правна уредба: Национално законодателство Вид допълнително условие: Допълнителни разпоредби относно етикетирането